wannaphong/clean_thaiwikipedia huggingface dataset:
# ชื่อ
ชื่อ คือสิ่งที่มนุษย์ได้สร้างขึ้นเป็นคำต่าง ๆ เพื่อใช้แทนคน สัตว์ สิ่งของ โดยทั่ว ๆ ไปหรือโดยเฉพาะเจาะจง หรือสิ่งที่เป็นนามธรรมที่สามารถสัมผัสหรือรู้สึกได้ เพื่อนำมาเรียกหรืออ้างถึง การใช้ชื่อเรียกแทนบุคคลเป็นสิ่งที่ควรที่ตั้งแต่เกิดหากไม่ได้เป็นคนเร่ร่อน ตามกฎหมายแล้วบังคับให้ประชาชนทุกคนต้องมีชื่อตั้งแต่เกิด ซึ่งชื่ออาจจะซ้ำกันได้

 ความเชื่อเกี่ยวกับชื่อ
เซอร์เจมส์ จอร์จ เฟรเซอร์ นักมานุษยวิทยาชาวอังกฤษ เคยกล่าวไว้ว่า อารยชนมักจะตั้งชื่อ คน สัตว์ สิ่งของ ด้วยความประสงค์ที่ว่า ต้องการให้มันแทนสิ่งนั้นจริง ๆ หรืออาจกล่าวได้ว่าชื่อนั้นเป็นตัวตนที่แท้จริงของวัตถุที่บอกเล่าเอกลักษณ์ต่าง ๆ ไว้เช่น ผม ขน เล็บ ฯลฯ ดังนั้นในหลายวัฒนธรรม ชื่อจริงจึงเป็นสิ่งต้องห้ามเนื่องจากหากล่วงรู้ก็หมายถึงชีวิตต้องตกอยู่ในมือผู้อื่น อาจโดนทำไสยศาสตร์เช่นใดก็ได้ ทำให้ในกาลต่อมาความหวาดระแวงนี้พัฒนาเป็นมารยาทที่ต้องเอ่ยนามตัวเองก่อนถามนามผู้อื่นนั่นเอง กล่าวโดยย่อก็คือในวัฒนธรรมโบราณ ชื่อจริงนั้นเป็นสิ่งสำคัญมากเพราะอาจถูกเอาไปทำไสยศาสตร์ คนโบราณเลยมักไม่บอกกัน หากชื่อคือตัวตน ชื่อของคนย่อมส่งผลกับตัวตนเช่นกัน ผู้คนโดยมากจึงนิยมตั้งชื่อมนุษย์ให้สื่อถึงความเข้มแข็งทางวิญญาณ อีกนัยหนึ่งชื่อก็เป็นวิชาไสยเวทประเภทหนึ่ง ในตระกูลทรัมปูแห่งซูลาเวซี ประเทศอินโดนีเซีย ถึงกับมีการเอาชื่อของคนในเกาะมาเก็บไว้ เพราะเชื่อว่าการได้ครอบครองชื่อ ก็เหมือนประหนึ่งได้ครอบครองวิญญาณของผู้นั้น

สำหรับความเชื่อของคนไทยแล้ว ชื่อไม่เป็นเพียงแค่สิ่งสมมุติที่ใช้เรียกขานแทนตัวเท่านั้น แต่ยังจะมีบทบาทและแสดงถึงสภาพของเจ้าของชื่อด้วย โดยจะส่งผลถึงความเป็นสิริมงคลและกาลกิณีให้เกิดแก่เจ้าของชื่อได้ จึงมีความเชื่อมาแต่โบราณว่า การเปลี่ยนชื่อใหม่เป็นกลวิธีหนึ่งที่จะช่วยให้หายเจ็บป่วยหรือเคราะห์ร้ายต่าง ๆ เพราะเชื่อว่า เด็กเกิดจากผีปั้น เมื่อคลอดออกมาแล้วผีก็ยังจะคอยมาเอาชีวิตกลับคืนไป ดังนั้นการเปลี่ยนชื่อจึงเป็นการหลอกให้ผีเข้าใจว่าเป็นคนละคนกัน

เสฐียรโกเศศ กล่าวว่า ชื่อเก่าที่มีผู้ชื่อ เช่น หมู หมา กบ เขียด ด้วง เป็นต้น คงเป็นชื่อตั้งขึ้นเพื่อหลอกลวงผีว่าไม่ใช่คนแต่เป็นหมูหมา ผีจะได้ตายใจไม่เอาตัวไป เป็นลักษณะที่ใช้ในภาษาอังกฤษเรียกว่า cacophonism ซึ่งมีอยู่ในประเพณีดั้งเดิมของทุกชาติทุกภาษา

ความเชื่อเรื่องชื่อในสังคไทยสะท้อนออกมาให้เห็นในแง่มุมต่าง ๆ เช่น วรรณคดีพื้นบ้านเรื่อง ขุนช้างขุนแผน ที่นาง พิมพิลาไล เปลี่ยนชื่อเป็น วันทอง ตามคำทักของขรัวตาจูหลังจากที่เจ็บป่วยออด ๆ แอด ๆ มาตลอดสมชาย สำเนียงงาม ผศ.ดร., "ชื่อใหม่" ในสมัยรัฐบาลคิดใหม่ทำใหม่ รู้ทันภาษา รู้ทันทักษิณ หน้า 302-303 (ตุลาคม, พ.ศ. 2547) ISBN 974-92552-6-7
# สโมสรฟุตบอลแทมพินีสโรเวอส์
สโมสรฟุตบอลแทมพินีสโรเวอส์ (Tampines Rovers Football Club) เป็นทีมฟุตบอลกึ่งสมัครเล่นที่เล่นในสิงคโปร์พรีเมียร์ลีก ของประเทศสิงคโปร์ ก่อตั้งในปี พ.ศ. 2488 ซึ่ง แทมพินีสโรเวอส์ นี้เป็นทีมที่เก่าแก่ที่สุดทีมหนึ่งในสิงคโปร์

แทมพินีสโรเวอส์ชนะเลิศการแข่งขันฟุตบอลลีกของสิงคโปร์มาทั้งหมด 8 ครั้ง (5 ครั้งใน เอสลีก) และชนะเลิศ สิงคโปร์คัพ 3 ครั้ง ซึ่งเป็นรายการฟุตบอลถ้วยภายในประเทศรายการเดียวที่ต้องเชิญทีมจากต่างประเทศเข้าร่วม เนื่องจากทีมภายในประเทศที่จะลงแข่งมีไม่เพียงพอ 

อดีตเคยมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ โชคทวี พรหมรัตน์

 ผลงาน 
 เอสลีก - ชนะเลิศ 5 ครั้ง - 2004, 2005, 2011, 2012, 2013
 สิงคโปร์คัพ - ชนะเลิศ 4 ครั้ง - 2002, 2004, 2006, 2019
 ลีกฟุตบอลแห่งชาติสิงคโปร์ - ชนะเลิศ 3 ครั้ง - 1979, 1980, 1984
 อาเซียนคลับแชมเปียนชิพ - ชนะเลิศ 1 ครั้ง - 2005

 แหล่งข้อมูลอื่น
# เอฟซีโซล
สโมสรฟุตบอลโซล  เป็นสโมสรฟุตบอลในเมืองโซล ประเทศเกาหลีใต้ ปัจจุบันเล่นอยู่ในเค-ลีก โดยมีผู้สนับสนุนหลักคือ กลุ่มจีเอส

สโมสรฟุตบอลโซล ก่อตั้งในปี พ.ศ. 2526 ในชื่อ  ลักกี-โกลด์สตาร์ และเปลี่ยนชื่อเป็น อันยาง แอลจี ชีตา ในปี 2533 ภายหลังจากย้ายทีมจากเมืองโซลไปยังเมืองอันยาง ซึ่งต่อมาในปี 2547 ได้ย้ายกลับมาที่โซล และเปลี่ยนชื่อเป็น สโมสรฟุตบอลโซล เหมือนในปัจจุบัน

อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ ปิยะพงษ์ ผิวอ่อน

 เกียรติประวัติ 
ภายในประเทศ
 เคลีก
 ชนะเลิศ (6) : 1985, 1990, 2000, 2010, 2012, 2016
 รองชนะเลิศ (5) : 1986, 1989, 1993, 2001, 2008
 เอฟเอคัพ
 ชนะเลิศ (2) : 1998, 2015
 รองชนะเลิศ (2) : 2014, 2016
 เคลีกคัพ
 ชนะเลิศ (2) : 2006, 2010
 รองชนะเลิศ (4) : 1992, 1994, 1999, 2007
 ชิงแชมป์แห่งชาติเกาหลี
 ชนะเลิศ (1) : 1988
 ซูเปอร์คัพ
 ชนะเลิศ (1) : 2001
 รองชนะเลิศ (1) : 1999

นานาชาติ
 เอเชียนคลับแชมเปียนส์ชิป / เอเอฟซีแชมเปียนส์ลีก
 ชนะเลิศ (2) : 2002, 2013
 รองชนะเลิศ (2) : 2009, 2011

เอฟซีโซล
ซ
หมวดหมู่:ฟุตบอลในประเทศเกาหลีใต้
หมวดหมู่:สโมสรกีฬาที่ก่อตั้งในปี พ.ศ. 2526
หมวดหมู่:สโมสรฟุตบอลในโซล
# วัดป่าเลไลยก์วรวิหาร
วัดป่าเลไลยก์วรวิหาร ตั้งอยู่ที่ถนนมาลัยแมน ตำบลรั้วใหญ่ อำเภอเมืองสุพรรณบุรี จังหวัดสุพรรณบุรี อยู่ฝั่งตะวันตกของแม่น้ำสุพรรณบุรี ชาวบ้านนิยมเรียกว่า วัดป่า ภายในพระวิหารเป็นที่ประดิษฐานพระพุทธรูปปางป่าเลไลยก์ นิยมเรียกว่า หลวงพ่อโต หรือ หลวงพ่อวัดป่า 

เป็นพระอารามหลวงชั้นตรี ชนิดวรวิหาร เป็นวัดเก่าแก่คู่บ้านคู่เมืองสุพรรณบุรี หน้าบันของพระวิหารเป็นตราพระราชลัญจกรของพระบาทสมเด็จพระจอมเกล้าเจ้าอยู่หัว ซึ่งทรงพระกรุณาโปรดเกล้าฯ ให้บูรณปฏิสังขรณ์พระพุทธรูปและพระวิหารในอดีต

 ประวัติ 
วัดป่าเลไลยก์วรวิหารสร้างเมื่อใดไม่ปรากฏข้อมูลชัดเจน ตามพระราชพงศาวดารเหนือระบุว่า พระเจ้ากาแตทรงให้มอญน้อยมาบูรณะวัดป่าเลไลยก์ภายหลัง พ.ศ. 1724 

ประชาชนนิยมมานมัสการ “หลวงพ่อโต” ซึ่งมีขนาดองค์พระสูง 23.46 เมตร รอบองค์ 11.20 เมตร ตามพระราชพงศาวดารระบุว่าภายในพระพุทธรูปนี้บรรจุพระบรมสารีริกธาตุที่ได้มาจากพระมหาเถรไลยลาย จำนวน 36 องค์

เป็นโบราณสถาน หมายเลขทะเบียน 0004901 ของกรมศิลปากรที่ขึ้นทะเบียนตามพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ เมื่อวันที่ 25 กุมภาพันธ์ พ.ศ. 2478ราชกิจจานุเบกษา, ประกาศกรมศิลปากร กำหนดจำนวนโบราณสถานสำหรับชาติ, เล่ม 512 ง, 8 มีนาคม 2478, หน้า 3710

 ลำดับเจ้าอาวาส 
ลำดับเจ้าอาวาส และผู้รักษาการแทนเจ้าอาวาส วัดป่าเลไลยก์วรวิหาร (เท่าที่พบข้อมูล)พระรักขิตวันมุนี. (2507). ประวัติวัดป่าเลไลย์. สุพรรณบุรี: มนัสการพิมพ์.พระศรีธวัชเมธี. (2562). สมโภชพระอารามหลวง ครบ 100 ปี วัดป่าเลไลยก์วรวิหาร. พิมพ์ครั้งที่ 1. กรุงเทพฯ: ห้างหุ้นส่วนจำกัด สามลดา.ราชกิจจานุเบกษา, แจ้งความพระราชทานสมณศักดิ์, เล่ม 51 ง, 18 พฤศจิกายน 2477, หน้า 3142
+ลำดับรายนามเริ่มวาระสิ้นสุดวาระหมายเหตุ1พระอธิการกล่ำ - -ไม่ชัดเจน2เจ้าอธิการสุด หรือ สุก - -เจ้าอาวาส3พระครูโพธาภิรัต (สอน สะอาดดี สุวณฺณาโภ)พ.ศ. 2456พ.ศ. 2475เจ้าอาวาส, มรณภาพ4พระครูรักขิตวันมุนี (พร กันมาก)พ.ศ. 2475พ.ศ. 2477ผู้รั้งพ.ศ. 2477พ.ศ. 2479เจ้าอาวาส, มรณภาพ5พระครูโพธาภิรัต (โต๊ะ บุญศิริ ชินปุตฺโต)พ.ศ. 2480พ.ศ. 2483เจ้าอาวาส, ลาออก6พระวิสุทธิสารเถร (ถิร พึ่งเจริญ ปญฺญาปโชโต)พ.ศ. 2483พ.ศ. 2494ผู้รักษาการแทนเจ้าอาวาสพ.ศ. 2494พ.ศ. 2527เจ้าอาวาส, มรณภาพว่างพระมหาจุน สิริมงฺคโล ป.ธ.7พ.ศ. 2527พ.ศ. 2527ผู้รักษาการแทนเจ้าอาวาส, มรณภาพว่างพระสมุห์บุญเต็ม จตฺตาลโยพ.ศ. 2527พ.ศ. 2527ผู้รักษาการแทนเจ้าอาวาส7พระธรรมมหาวีรานุวัตร (ฉลอง จินดาอินทร์ จินฺตาอินฺโท) ป.ธ.5พ.ศ. 2527พ.ศ. 2553เจ้าอาวาส, มรณภาพ8พระธรรมพุทธิมงคล (สอิ้ง อาสน์สถิตย์ สิรินนฺโท) ป.ธ.8พ.ศ. 2553 พ.ศ. 2554ผู้รักษาการแทนเจ้าอาวาสพ.ศ. 2554 -เจ้าอาวาส, ปัจจุบัน

 งานเทศกาลประจำปี 

 งานเทศกาลสมโภชและนมัสการหลวงพ่อวัดป่าเลไลยก์ วันขึ้น 5 - 9 ค่ำ เดือน 5
 งานเทศกาลสมโภชและนมัสการหลวงพ่อวัดป่าเลไลยก์ วันขึ้น 5 - 9 ค่ำ เดือน 12

 การปรากฏชื่อวัดในวรรณคดีไทย 
วัดป่าเลไลยก์ปรากฏชื่อในวรรณคดีไทยเรื่องขุนช้างขุนแผน ตอนพลายแก้วบวชเณร ปัจจุบันมีอนุสรณ์ถึงตัวละครเอก 3 ตัวในเรื่องขุนช้างขุนแผน คือ

 อนุสาวรีย์ขุนแผน 
 อนุสาวรีย์นางพิมพิลาไลย 
 อนุสาวรีย์ขุนช้าง
 บ้านขุนช้าง

 ภาพ
# สิงคโปร์คัพ
สิงคโปร์คัพ (Singapore Cup) เป็นการแข่งขันฟุตบอลประจำปีจัดขึ้นที่ประเทศสิงคโปร์ โดยมีจัดขึ้นครั้งแรกในปี พ.ศ. 2540 (ค.ศ. 1997) โดยในปีแรกที่จัดใช้ชื่อว่า สิงคโปร์ลีกคัพ
 ทีมที่ชนะเลิศ 
ปีทีมชนะเลิศทีมรองชนะเลิศผลการแข่งขัน1998 ตันจงปาการ์ สิงคโปร์ อาร์ม ฟอร์ซ2–01999 สิงคโปร์ อาร์ม ฟอร์ซ Jurong FC3–12000 โฮมยูไนเต็ด สิงคโปร์ อาร์ม ฟอร์ซ1–02001 โฮมยูไนเต็ด เกย์ลัง ยูไนเต็ด8–02002 ทัมปิเนสโรเวอร์ Jurong FC1–02003 โฮมยูไนเต็ด เกย์ลัง ยูไนเต็ด2–12004 ทัมปิเนสโรเวอร์ โฮมยูไนเต็ด4–1(aet)2005 โฮมยูไนเต็ด Woodlands Wellington3–22006 ทัมปิเนสโรเวอร์ ชลบุรี3–2(aet)2007 สิงคโปร์ อาร์ม ฟอร์ซ ทัมปิเนสโรเวอร์4–32008 สิงคโปร์ อาร์ม ฟอร์ซ Woodlands Wellington2–1(aet)2009 เกย์ลัง ยูไนเต็ด บางกอกกล๊าส1–02010 บางกอกกล๊าส ทัมปิเนสโรเวอร์1–02011 โฮมยูไนเต็ด  อัลบิเร็กซ์ นีงาตะ (S)1–0(aet)2012 สิงคโปร์ อาร์ม ฟอร์ซ ทัมปิเนสโรเวอร์2–12013 โฮมยูไนเต็ด ตันจงปาการ์4–12014 บาเลสเตียร์ คัลซา โฮมยูไนเต็ด3–12015  อัลบิเร็กซ์ นีงาตะ (S) โฮมยูไนเต็ด2–12016  อัลบิเร็กซ์ นีงาตะ (S) ทัมปิเนสโรเวอร์2–02017  อัลบิเร็กซ์ นีงาตะ (S)  Global Cebu2–23-1 (pen)2018  อัลบิเร็กซ์ นีงาตะ (S)  บรูไน DPMM4–12019  ทัมปิเนสโรเวอร์ Warriors FC4–32020ยกเลิกการแข่งขันเนื่องจาก การระบาดทั่วของโควิด-192021ยกเลิกการแข่งขันเนื่องจาก การระบาดทั่วของโควิด-192022  ฮัวกัง ยูไนเต็ด ทัมปิเนสโรเวอร์3–22023  ไลออนซิตีเซเลอส์ ฮัวกัง ยูไนเต็ด3–12024-25  ไลออนซิตีเซเลอส์ ทัมปิเนสโรเวอร์1–0

+หมายเหตุสโมสรที่ได้รับเชิญเข้าร่วมแข่งขัน

 ผลงานของสโมสรจากประเทศไทย 
สิงคโปร์คัพ เคยเชิญทีมสโมสรจากประเทศไทยเข้าร่วมแข่งขันระหว่าง ค.ศ. 2006, 2007, 2009, 2010 และ 2024-25 ดังนี้

2006 - ชลบุรี รองชนะเลิศ

2007 - มหาวิทยาลัยกรุงเทพ อันดับที่ 3

2009 - บางกอกกล๊าส รองชนะเลิศ

2009 - ทีทีเอ็ม สมุทรสาคร อันดับที่ 3

2010 - บางกอกกล๊าส ชนะเลิศ 

2024-25 - บีจี ปทุม ยูไนเต็ด รอบรองชนะเลิศ
# สโมสรฟุตบอลสงขลา
สโมสรฟุตบอลสงขลา เป็นสโมสรฟุตบอลในประเทศไทยจากจังหวัดสงขลา ปัจจุบันขึ้น ไทยลีก 1เป็นปีแรก นับตั้งแต่ก่อตั้งสโมสรในปี 2561

 ประวัติสโมสร 
สโมสรฟุตบอลก่อตั้งขึ้นเมื่อปี พ.ศ. 2561 ในฐานะทีมฟุตบอลตัวแทนของจังหวัดสงขลาแทนที่สโมสรฟุตบอลสงขลา ยูไนเต็ดที่ยุบทีมไป

 ผลงานตามฤดูกาลแข่งขัน 
 ฤดูกาล  ลีกเอฟเอคัพลีกคัพลีก 3 คัพ ผู้ยิงประตูสูงสุด ระดับ แข่ง ชนะ เสมอ แพ้ ได้ เสีย คะแนน อันดับ ชื่อ จำนวนประตูสโมสรฟุตบอลสงขลา เอฟซี - ยุคเก่า2542–43โปรวินเชียลลีก226610303624อันดับที่ 8 –2543–44โปรวินเชียลลีก224513255417อันดับที่ 12 –2545โปรวินเชียลลีก10325111611อันดับที่ 4 –2546โปรวินเชียลลีก223613265415อันดับที่ 11 –2547โปรวินเชียลลีก 24112484อันดับที่ 4 – 2548พักทีม2549โปรวินเชียลลีก 241121174อันดับที่ 3 –2550โปรวินเชียลลีก4220738อันดับที่ 2 –2551ไทยลีกดิวิชั่น 2201145271737อันดับที่ 2 –2552ไทยลีกดิวิชั่น 13010128322942อันดับที่ 7R3 –Witthawat Iamram112553ไทยลีกดิวิชั่น 1301497473451อันดับที่ 4R2R1 –Worawet Chanuthai122554ไทยลีกดิวิชั่น 13415118543956อันดับที่ 5SFR1 –20px|Brazilian Chayene Santos172555ไทยลีกดิวิชั่น 13491015385137อันดับที่ 14R4R2 – 2556–2560ยุบทีมสโมสรฟุตบอลสงขลา เอฟซี - ยุคใหม่ 2561 ไทยแลนด์ อเมเจอร์ลีก โซนภาคใต้ตอนล่าง รอบแรก ไม่ได้เข้าร่วม ไม่สามารถเข้าร่วม –  ชวลิต หยูทอง 2 2562 ไทยแลนด์ อเมเจอร์ลีก โซนภาคใต้ ชนะเลิศ รอบ 64 ทีมสุดท้าย ไม่สามารถเข้าร่วม – 2563–64 ไทยลีก 3 โซนภาคใต้ 16 12 1 3 29 16 37 อันดับที่ 1 รอบ 16 ทีมสุดท้าย รอบคัดเลือกรอบสอง –   อับดุสสาลาม สาม่าน 12ไทยลีก 3รอบแชมเปี้ยนส์ลีกโซนตอนล่าง51226105อันดับที่ 4 2564–65 ไทยลีก 3 โซนภาคใต้ 24 14 6 4 40 18 48 อันดับที่ 3 รอบ 8 ทีมสุดท้าย รอบ 32 ทีมสุดท้าย –  นาตัน โอลีเวย์รา 17 2565–66 ไทยลีก 3 โซนภาคใต้ 22 16 5 1 46 10 53 อันดับที่ 1 รอบ 64 ทีมสุดท้าย รอบเพลย์ออฟ –  จาร์เดล คาปิสทรานู 20 ไทยลีก 3รอบแชมเปี้ยนส์ลีกโซนตอนล่าง 5 2 1 2 10 8 7 อันดับที่ 32566–67ไทยลีก 3 โซนภาคใต้22175046756 อันดับที่ 1รอบ 16 ทีมสุดท้ายรอบ 16 ทีมสุดท้ายรอบก่อนรองชนะเลิศ  วิกเตอร์ อาซิเก 13ไทยลีก 3รอบแชมเปี้ยนส์ลีกโซนตอนล่าง5131656อันดับที่ 42567–68 ไทยลีก 3โซนภาคใต้22128224944อันดับที่ 1ไม่ได้เข้าร่วมรอบคัดเลือกรอบแรกรองชนะเลิศ รามิโร ริซาโซ 9ไทยลีก 3รอบแชมเปี้ยนส์ลีกกลุ่มซี64119813อันดับที่ 12568–69ไทยลีก 2

แชมป์รองแชมป์อันดับที่ 3เลื่อนชั้นตกชั้น

 เกียรติประวัติ 
 ไทยลีก 3
 รองชนะเลิศ : 2567–68
 ชนะเลิศ โซนภาคใต้ (4) - 2563, 2565–66 , 2566-67, 2567–68
 ไทยแลนด์ อเมเจอร์ลีก
 ชนะเลิศ โซนภาคใต้ - 2562
 ไทยลีก 3 คัพ
 รองชนะเลิศ : 2567–68

 ผู้เล่น 
 ผู้เล่นชุดปัจจุบัน 

 ผู้เล่นที่ถูกยืมตัว 

 คณะผู้บริหารและทีมสตาฟประจำสโมสร 
ตำแหน่ง ชื่อ หัวหน้าผู้ฝีกสอน   ไดกิ ฮิงูจิ ผู้ช่วยผู้ฝีกสอน   นาโอโตะ คุโดะ   มาซาอากิ ยานากิชิตะ   กัมปนาท พะนา ทีมชุดใหญ่ผู้ฝีกสอน & นักวิเคาะห์   ชญานนท์ ธเนศอนุกุล โค้ชผู้รักษาประตู   พิสิษฐ์ ตรียาพงษ์ ฟิตเนสโค้ช   อันโตนิโอ จูเนียร์ ทีมแพทย์ประจำสโมสร   นักกายภาพบำบัด   หมอนวด   ล่ามประจำสโมสร  

 สโมสรพันธมิตร 
 พันธมิตรในประเทศ 
 การท่าเรือ
 ชลบุรี
 เชียงใหม่ ยูไนเต็ด
# ธีระ ธัญไพบูลย์
ธีระ ธัญไพบูลย์ เป็นผู้ประกาศข่าวชาวไทย เกิดเมื่อวันที่ 2 พฤษภาคม พ.ศ. 2514 ที่กรุงเทพมหานคร จบการศึกษาระดับมัธยมศึกษาที่โรงเรียนกรุงเทพคริสเตียนวิทยาลัย และจบการศึกษาระดับปริญญาจากคณะนิเทศศาสตร์ สาขาวิทยุและโทรทัศน์ มหาวิทยาลัยหอการค้าไทย ชีวิตส่วนตัวสมรสแล้ว ภรรยาชื่อ ชื่นกมล มีบุตรชายหนึ่งคนที่คลอดไปเมื่อวันที่ 5 ธันวาคม พ.ศ. 2550 ให้ชื่อว่า ธีร์ โดยย่อมาจากชื่อของตัวเองและมีลูกสาวอีกคนคลอดไปเมื่อวันที่ 11 พฤษภาคม พ.ศ. 2557 ชื่นชอบฟุตบอลทีมลิเวอร์พูล

ธีระเริ่มงานฝ่ายข่าวในตำแหน่งผู้ช่วยผู้ผลิตรายการที่ไทยสกายทีวี ต่อมาเข้าร่วมงานกับเนชั่นทีวี ในตำแหน่งผู้ช่วยโปรดิวเซอร์ในรายการ "เนชั่น นิวส์ทอล์ก" และทำข่าวนอกสถานที่ เช่น ข่าวการเมือง ข่าวอาชญากรรม ต่อมาเป็นที่รู้จักกันมากขึ้นเมื่อได้มาดำเนินรายการ "เก็บตกจากเนชั่น" ช่วงเช้าคู่กับกนก รัตน์วงศ์สกุล แทนที่สรยุทธ สุทัศนะจินดา ที่ลาออกไปอย่างกะทันหันเมื่อเดือนพฤษภาคม พ.ศ. 2546 ปัจจุบันผู้ประกาศข่าว รายการ "เช้าข่าวเข้ม" คู่กับกนก รัตน์วงศ์สกุล ทางช่องท็อปนิวส์, "เล่าข่าวข้น" คู่กับกนก รัตน์วงศ์สกุล ทางช่องท็อปนิวส์ และ "ณ ครับ" คู่กับ กนก รัตน์วงศ์สกุล, สันติสุข มะโรงศรี ทางช่องท็อปนิวส์

ในวันแม่ปี พ.ศ. 2551 ได้รับเลือกเป็นลูกกตัญญแห่งปี

 ผลงานข่าวและพิธีกรข่าว 
 ผลงานข่าวปัจจุบัน 
 ผู้ประกาศข่าวรายการ เช้าข่าวเข้ม ทางช่องท็อปนิวส์ คู่กับกนก รัตน์วงศ์สกุล ทุกวันจันทร์ – วันศุกร์ เวลา 08:20 – 10:10 น.
 ผู้ประกาศข่าวรายการ เล่าข่าวข้น ทางช่องท็อปนิวส์ คู่กับกนก รัตน์วงศ์สกุล ทุกวันจันทร์ – วันศุกร์ เวลา 19.25 – 21.30 น.
 พิธีกรรายการ Top People บันทึกคนสำคัญ ทางช่องท็อปนิวส์ ทุกวันเสาร์ เวลา 16:40 – 17:30 น.
 พิธีกรรายการ ณ ครับ ทางช่องท็อปนิวส์ ร่วมกับกนก รัตน์วงศ์สกุล และสันติสุข มะโรงศรี ทุกวันเสาร์ เวลา 20:10 – 21:10 น.

 ผลงานข่าวในอดีต 
 ผู้ประกาศข่าวรายการ เช้าข่าวข้น คนข่าวเช้า ทางช่อง 9 เอ็มคอตเอชดี
 ผู้ประกาศข่าวรายการ ข่าวข้นคนข่าว ทางช่อง 9 เอ็มคอตเอชดี
 ผู้ประกาศข่าวรายการ เรื่องเด่นเย็นนี้ เสาร์-อาทิตย์ ทางช่อง 3 เอชดี
 พิธีกรรายการ เล่าให้รู้เรื่อง ทางช่องเนชั่นทีวี
 ผู้ประกาศข่าวรายการ เนชั่น คนข่าวเข้ม ทางช่องเนชั่นทีวี
 ผู้ประกาศข่าวรายการ เนชั่น ข่าวข้นกีฬาเข้ม ทางช่องเนชั่นทีวี
 ผู้ประกาศข่าวรายการ ข่าวข้นคนเนชั่น ทางช่องเนชั่นทีวี
 พิธีกรรายการ ข่าวมีระดับ Nation top news ทางช่องเนชั่นทีวี
 พิธีกรรายการ ชั่วโมงสืบสวน ทางช่องเนชั่นทีวี
 ผู้ประกาศข่าวรายการ เรื่องเด่นเย็นนี้ ทางช่อง 3 เอชดี
 ผู้ประกาศข่าวรายการ ช่อง 5 เล่าข่าวข้น ทางช่องททบ.5 เอชดี
 พิธีกรรายการ เสน่ห์ไทย ทางช่องเจเคเอ็น 18

 แหล่งข้อมูลอื่น 
 เว็บบอร์ดของธีระ ธัญไพบูลย์ ในรายการเรื่องเด่นเย็นนี้ 
 เว็บล็อกส่วนตัวในโอเคเนชั่น
# อักษรศารทา
อักษรศารทา เป็นระบบการเขียนอักษรสระประกอบในตระกูลอักษรพราหมี อักษรนี้เคยใช้เขียนภาษาสันสกฤตและภาษากัศมีร์อย่างแพร่หลายในภาคตะวันตกเฉียงเหนือของอนุทวีปอินเดีย (ในพื้นที่กัศมีร์และบริเวณรอบ ๆ) ช่วงคริสต์ศตวรรษที่ 8 ถึงคริสต์ศตวรรษที่ 12Sir George Grierson. (1916). "On the Sharada Alphabet". Journal of the Royal Asiatic Society, 17. ในอดีตเคยมีการใช้กันอย่างแพร่หลาย ภายหลังใช้กันเฉพาะบริเวณกัศมีร์ และปัจจุบันแทบไม่มีใครใช้นอกจากสังคมบัณฑิตกัศมีร์ที่ใช้กันในทางศาสนา

อักษรนี้เป็นอักษรพื้นเมืองของกัศมีร์และตั้งชื่อตามเทพีศารทาหรือพระสุรัสวดี เทพีแห่งการเรียนรู้และเทพีหลักในวิหารศารทาปีฐ

ตัวอักษร
สระ
ทับศัพท์สัทอักษรสากลตำแหน่งเดี่ยวเชื่อมรูปอักษรตัวอย่างรูปพิเศษa(ไม่มี)(pa)ā pā → ;  → ;  → ;  →  i pi ī pīu pu → ;  → ;  → ;  → ;  → ;  → ;  → ;  → ;  → ū pū → ;  → ;  → ;  → ;  → ;  → ;  → ;  → ;  → r̥ pr̥ → r̥̄  pr̥̄ → l̥ pl̥l̥̄ pl̥̄ē pēai, , ,  paiō pōau, , ,   pauam̐ pam̐aṃ,  paṃaḥ paḥ

พยัญชนะ

รูปอักขระเดี่ยวทับศัพท์สัทอักษรสากลkakhagaghaṅacachajajhañaṭaṭhaḍaḍhaṇatathadadhanapaphababhamayara , , , laḷavaśaṣasa ha

ตัวเลข
 ศารทา  อารบิก   0   1   2   3   4   5   6   7   8   9

อักษรศารทาใช้สัญลักษณ์ตำแหน่งระบบตัวเลขฐานสิบของตนเอง

ภาพ

 ยูนิโคด 

อักษรศารทาถูกเพิ่มในยูนิโคดเมื่อเดือนมกราคม ค.ศ. 2012 ในรุ่น 6.1

บล็อกยูนิโคดสำหรับอักษรศารทาอยู่ในช่อง U+11180-U+111DF:
# DMC
ดีเอ็มซี (DMC) อาจหมายถึง
 ดีเอ็มซี (สถานีโทรทัศน์) (Dhamma Media Channel) เป็นเครือข่ายโทรทัศน์ของวัดพระธรรมกาย
 เดอลอรีน (DeLorean Motor Company) บริษัทผลิตรถยนต์
 เดวิลเมย์คราย (Devil May Cry) เกมของเครื่องเพลย์สเตชัน 2
 ศูนย์การแพทย์ดีทรอยต์ (Detroit Medical Center) ศูนย์การแพทย์ในเมืองดีทรอยต์ รัฐมิชิแกน สหรัฐอเมริกา
 ดีเอ็มซี (ไหมพรม) ยี่ห้อไหมพรมและไหมปักครอสสติช
 ดีทรอยต์เมทัลซิตี้ (Detroit Metal City) การ์ตูนเกี่ยวกับวงร็อคเมทัล
# ศาลหลักเมืองสุพรรณบุรี
thumb|เทวรูปหลักเมือง
ศาลหลักเมืองสุพรรณบุรี ตั้งอยู่ในเขตเมืองโบราณสุพรรณบุรี ถนนมาลัยแมน ตำบลรั้วใหญ่ อำเภอเมืองสุพรรณบุรี จังหวัดสุพรรณบุรี  

ศาลหลักเมืองสุพรรณบุรี สร้างขึ้นสมัยกรุงศรีอยุธยา โดยแต่เดิมน่าจะเป็นอาคารทรงไทย ภายในประดิษฐานเทวรูปพระนารายณ์สององค์คู่กัน สลักจากหินสีเขียว สวมหมวกทรงกระบอกศิลปกรรมสมัยลพบุรี 

 พ.ศ. 2435 สมเด็จพระเจ้าบรมวงศ์เธอ กรมพระยาดำรงราชานุภาพ ได้เสด็จมาตรวจราชการหัวเมืองสุพรรณบุรี และมาทอดพระเนตรศาลหลักเมืองแห่งนี้ด้วย 
 พ.ศ. 2447 พระบาทสมเด็จพระจุลจอมเกล้าเจ้าอยู่หัว ได้พระราชทานพระราชทรัพย์ส่วนพระองค์ซ่อมสร้างบริเวณศาลเพิ่มเติม 
 พ.ศ. 2480 สร้างกำแพงล้อมเขตเป็นรูปสี่เหลี่ยม มีประตูเข้าด้านหน้า มีศาลาพักคนบูชา 
 พ.ศ. 2507 คณะกรรมการศาลเจ้าพ่อหลักเมืองได้ปรับปรุงซ่อมแซมศาลหลักเมืองใหม่ และยังคงรูปแบบอาคารซึ่งเป็นอาคารทรงไทยไว้ภายในอาคารทรงตึกซึ่งเป็นสถาปัตยกรรมแบบจีนอีกด้วย หลังจากนั้นก็มีการซ่อมแซมก่อสร้างเรื่อยมาจนปัจจุบัน
 พ.ศ. 2478 กรมศิลปากรได้ ประกาศ ขึ้นทะเบียนศาลเจ้าพ่อหลักเมืองสุพรรณบุรี    ในราชกิจจานุเบกษา เล่ม 52 ตอนที่ 75 วันที่ 8 มีนาคม  พ.ศ. 2478

สุพรรณบุรี
หมวดหมู่:โบราณสถานในจังหวัดสุพรรณบุรี
หมวดหมู่:ศาสนสถานในอำเภอเมืองสุพรรณบุรี
# พระบรมราชานุสรณ์ดอนเจดีย์
พระบรมราชานุสรณ์ดอนเจดีย์   ตั้งอยู่ที่ ตำบลดอนเจดีย์ อำเภอดอนเจดีย์ จังหวัดสุพรรณบุรี ประกอบด้วยพระบรมราชานุสาวรีย์สมเด็จพระนเรศวรมหาราชทรงพระคชาธารออกศึก และองค์เจดีย์ยุทธหัตถี สมเด็จพระนเรศวรมหาราชทรงสร้างเจดีย์ขึ้นเพื่อเฉลิมฉลองชัยชนะในสงครามยุทธหัตถีที่ทรงมีต่อพระมหาอุปราชาแห่งพม่า เมื่อเดือนมกราคม พ.ศ. 2135 และในปี พ.ศ. 2495 กองทัพบกได้บูรณปฏิสังขรณ์องค์พระเจดีย์ขึ้นใหม่ โดยสร้างเป็นเจดีย์แบบลังกาทรงกลมใหญ่ สูง 66 เมตร ฐานกว้างด้านละ 36 เมตร ครอบพระเจดีย์องค์เดิมไว้ 

พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตรได้เสด็จไปประกอบพิธีบวงสรวงและเปิดพระบรมราชานุสรณ์ดอนเจดีย์เมื่อวันที่ 25 มกราคม พ.ศ. 2502 หลังจากนั้นรัฐบาลได้กำหนดให้วันกองทัพไทย ซึ่งตรงกับวันที่ 25 มกราคม ของทุกปี ต่อมาได้เปลี่ยนเป็นวันที่ 18 มกราคม ของทุกปี เป็นวันถวายราชสักการะพระบรมราชานุสรณ์ดอนเจดีย์ พร้อมกันนั้นทางจังหวัดได้จัดให้มีงานเฉลิมฉลองพระบรมราชานุสรณ์ดอนเจดีย์ทุกปี เลยจากเจดีย์ไปประมาณ 100 เมตร เป็นที่ตั้งของ พระตำหนักสมเด็จพระนเรศวรมหาราช ภายในมีพระบรมรูปของสมเด็จพระนเรศวรมหาราช และพระรูปพระสุพรรณกัลยา มีผู้นิยมไปสักการบูชาอยู่เสมอ ปัจจุบันทรงพระกรุณาโปรดเกล้าฯ ให้องคมนตรีเป็นผู้แทนพระองค์ไปวางพานพุ่มดอกไม้และพวงมาลาถวายราชสักการะเป็นประจำทุกปี

 ภาพ 

ดอนเจดีย์
ดอนเจดีย์
ดอนเจดีย์
ดอนเจดีย์
หมวดหมู่:สิ่งก่อสร้างในอำเภอดอนเจดีย์
หมวดหมู่:สมเด็จพระนเรศวรมหาราช
หมวดหมู่:ผลงานศิลปะโดยศิลป พีระศรี
ดอนเจดีย์
หมวดหมู่:ก่อตั้งในประเทศไทยในปี พ.ศ. 2502
# วัดสนามไชย (จังหวัดสุพรรณบุรี)
วัดสนามไชย ตั้งอยู่ หมู่ที่ 5 ตำบลสนามชัย อำเภอเมืองสุพรรณบุรี จังหวัดสุพรรณบุรี มีเนื้อที่ประมาณ 57 ไร่
ปี พ.ศ. 1706 สร้างเจดีย์ประธานขนาดใหญ่ 1 องค์ อุโบสถอยู่ทางทิศตะวันออก เจดีย์ประธานอยู่กลางและทิศตะวันตกมีกำแพงแก้วรายรอบ รวมทั้งเจดีย์ บริวาร ทรงสัณฐานเป็นเจดีย์ 16 เหลี่ยม ซ่อมแซมถึง 3 ในสมัย ตั้งแต่ ทวารวดี อู่ทอง และอยุธยา 

 ภายในเจดีย์ 
มีคูหาบรรจุอัฐิธาตุของทหารในสงคราม คราวหนึ่ง เจดีย์นี้จึงได้ชื่อว่า "เจดีย์ทหารนิรนาม" ปัจจุบันองค์เจดีย์และบริวารสถาน ได้รับการบูรณะจากกรมศิลปากร แล้วอาณา บริเวณขุดร่องน้ำ โดยรอบ
ก่อนปี พ.ศ. 1746 สร้างวัดสนามไชย  อยู่ริมแม่น้ำสุพรรณบุรีฝั่งตะวันออก จากพงศาวดารเหนือเล่าว่า พระเจ้า กาแต ทรงให้มอญน้องผู้เป็นญาติสร้างขึ้นพร้อมกับบูรณะวัดป่าเลไลยก์ สันนิษฐานว่า พบซากเจดีย์ขนาดใหญ่และกำแพงแก้วพร้อมเจดีย์บริวารเล็กๆทั้งสี่ทิศ
ปี พ.ศ. 2504กรมศิลปากร ขุดแต่งองค์เจดีย์ ภายในกลวง พบอัฐิธาตุป่นปนกับเถ้าถ่านจำนวนมากบรรจุไว้ในองค์เจดีย์ นักโบราณคดี ให้ข้อสันนิษฐานและคำอธิบายว่า เจดีย์วัดสนามไชย เป็นเจดีย์ 16 เหลี่ยม กว้างด้านละ 48 เมตร ยาวด้านละ 62 เมตร สันนิษฐานจากศิลปะการก่อสร้างว่ามีการสร้างซ้อนกันอย่างน้อย 2 สมัย ตั้งแต่สมัยทวารวดี - สมัยอู่ทอง (คือช่วงปลายทวารวดีต่อสมัยอยุธยา) และ สมัยอยุธยา
# วัดท่ากระดาน
วัดท่ากระดาน ตั้งอยู่ใน ตำบลท่ากระดาน อำเภอศรีสวัสดิ์ จังหวัดกาญจนบุรี ปัจจุบัน เป็นวัดร้าง เป็นสถานที่อยู่บริเวณหน้าถ้ำทางตอนเหนือของเมืองท่ากระดานเก่าขึ้นไปตามลำน้ำ ซึ่งเดิมเป็นวัดเก่าแก่ เนื่องจากมีศาสนวัตถุที่ปรักหักพังและพระเจดีย์เป็นจำนวนมาก และจากวัตถุโบราณที่พบ เช่น บาตรขนาดเขื่อง เตาดินเก่าๆหลายเตา ที่สำคัญ คือ ปรากฏมีสนิมแดงตกอยู่เรี่ยราดบริเวณเตาและพบพระท่ากระดานทุกๆพิมพ์อีกด้วย เป็นแหล่งสร้างพระท่ากระดาน เมืองท่ากระดานมีวัดสำคัญ 3 วัดคือ วัดเหนือ (วัดบน) วัดกลาง (ปัจจุบันชื่อ วัดท่ากระดาน) และวัดล่าง

"วัดท่ากระดาน หรือ วัดกลาง" อันเป็นวัดสำคัญ 1 ใน 3 วัดของ "เมืองท่ากระดาน" เมืองเก่าแก่เมืองเดียวริมแม่น้ำแควใหญ่ที่มีความสำคัญในสมัยกรุงศรีอยุธยาเคียงคู่กับเมืองกาญจนบุรีเก่า และเมืองไทรโยค คือเป็นเมืองที่มีเจ้าปกครอง อีกทั้งเป็นเมืองหน้าด่านที่ต้องสู้รบกับกองทัพพม่าที่ยกทัพเข้ามาทางด่านเจดีย์สามองค์ในทุกคราว แต่ปัจจุบันลักษณะสภาพทางภูมิศาสตร์ จึงถูกยุบเป็นกิ่งอำเภอเมื่อ พ.ศ. 2438 และลดฐานะเป็นหมู่บ้านชื่อ "บ้านท่ากระดาน" ปัจจุบันเป็นที่ตั้งของสถานศึกษา โรงเรียนชุมชนท่ากระดาน และตำบล อยู่ในเขตการปกครองของอำเภอศรีสวัสดิ์ จังหวัดกาญจนบุรี

พ.ศ. 2495 ได้มีการขุดค้นหาโบราณวัตถุกันเป็นการใหญ่และได้พบพระพิมพ์เนื้อตะกั่วสนิมแดงที่วัดทั้งสามเป็นจำนวนมาก โดยเฉพาะที่วัดกลาง ซึ่งเรียกชื่อเต็มว่า "วัดท่ากระดาน" นั้น ได้ปรากฏพระพิมพ์เนื้อตะกั่วสนิมแดงที่สนิมแดงงามจัดและปิดทองมาแต่ในกรุทุกองค์ กอปรกับวัดนี้ตั้งอยู่ในส่วนกลางของเมืองท่ากระดานเก่าพอดี ชาวบ้านจึงเห็นเหมาะสมที่จะเรียกพระพิมพ์นี้ตามชื่อวัดว่า "พระท่ากระดาน"

พระท่ากระดาน มีพุทธลักษณะเค้าพระพักตร์เคร่งขรึมน่าเกรงขาม แข้งเป็นสัน และพระหนุแหลมยื่นออกมา ลักษณะเหมือน "พระอู่ทองหน้าแก่ อันเป็นพุทธศิลปะสมัยลพบุรี และด้วยอายุการสร้างเกินกว่า 500 ปี พระท่ากระดานส่วนมากจึงเกิด สนิมไข และสนิมแดง ขึ้นคลุมอย่างหนาแน่นและส่วนใหญ่จะลงรักปิดทองมาแต่เดิม ดังนั้นข้อพิจารณาเบื้องต้นในการศึกษา "พระท่ากระดาน" ก็คือ สภาพสนิมไข สนิมแดง และรักเก่า ทองเก่า
# พระธาตุจอมเพชร
พระธาตุจอมเพชร เป็นพระเจดีย์ทรงลังกาสีขาวประดิษฐานอยู่ ณ "อุทยานประวัติศาสตร์พระนครคีรี" มีอายุเก่าแก่ สร้างมานานก่อนที่จะสร้างพระราชวังพระนครคีรี ในสมัยต่อมาพระบาทสมเด็จพระจอมเกล้าเจ้าอยู่หัวโปรดเกล้าฯ ให้ซ่อมแซมและเสริมให้สูงขึ้น แล้วบรรจุพระบรมสารีริกธาตุไว้ภายใน แล้วพระราชทานชื่อว่า "พระธาตุจอมเพชร" 

 ลักษณะ 

เป็นเจดีย์เก่าทรงลังกา ลักษณะภายในฐานกลวงเป็นหอกลมกลางฐานตรงกลางมีเสาใหญ่รับน้ำหนักองค์พระเจดีย์ รอบพระเจดีย์มีทางเข้าไปยังหอกลมสี่ทางด้วยกัน องค์เจดีย์สร้างบนภูเขาสูง 92 เมตร มีความสูงจากฐานเจดีย์ 40 เมตร 

 การก่อสร้าง 

ในครั้งนั้นสมเด็จเจ้าพระยาบรมมหาศรีสุริยวงศ์ (ช่วง บุนนาค) เป็นแม่กองในการก่อสร้าง และเมื่อสำเร็จแล้วโปรดเกล้า" พระราชทานนามว่า "พระราชวังพระนครคีรี" ส่วนเขาลูกนี้ก็พระราชทานชื่อให้ใหม่ว่า "เขามหาสวรรค์" เขามหาสมณะหรือเขามหาสวรรค์นี้มีทั้งหมด 3 ยอด ยอดซึ่งเป็นที่ตั้งพระราชวังคือยอดทางทิศตะวันตกของเมืองเพชรบุรี ส่วนยอดกลางนั้นเป็นที่ตั้งของ พระธาตุจอมเพชร อีกยอดหนึ่งที่อยู่ทางด้านทิศตะวันออกของเมืองเพชรบุรี เป็นที่ตั้งของวัดพระแก้วน้อย 
 
"เขามหาสวรรค์" หรือ "เขาวัง" อันเป็นชื่อที่ชาวเมืองเพชรบุรีคุ้นเคยกันดีนั้น เดิมมีชื่อ "เขาคีรี" เมื่อมีผู้สร้างวัดขึ้นที่ไหล่เขาแห่งนี้ในสมัยกรุงศรีอยุธยา และตั้งชื่อวัดว่า "มหาสมณะ" จึงเรียกเขาลูกนี้ตามชื่อของวัดที่สร้างขึ้นใหม่ 

ต่อมาพระจอมเกล้าเจ้าอยู่หัวได้เสด็จฯ มาที่เมืองเพชรบุรี และทรงพอพระราชหฤทัยมากกับบรรยากาศของธรรมชาติบนเขาแห่งนี้ จึงโปรดเกล้าฯ ให้สร้างพระราชวังขึ้น เพื่อเป็นที่สำหรับแปรพระราชฐานมาประทับพักผ่อน

จอมเพชร
หมวดหมู่:โบราณสถานในจังหวัดเพชรบุรี
หมวดหมู่:ศาสนสถานในจังหวัดเพชรบุรี
หมวดหมู่:ศาสนาพุทธในจังหวัดเพชรบุรี
หมวดหมู่:สิ่งก่อสร้างในอำเภอเมืองเพชรบุรี
# ทูเอกส์
ทูเอกส์ (, สองเอก) อัลบั้มเต็มชุดแรกและชุดเดียวภายใต้สังกัด เบเกอรี่ มิวสิก อัลบั้มชุดนี้นับว่าเป็นอัลบั้มที่สมบูรณ์แบบที่สุดของวง เป็นอัลบั้มที่แสดงทักษะทางด้านนดนตรีมากที่สุด แต่ทางด้านยอดขายกลับไม่ประสบความสำเร็จนัก

 ปก 

ออกแบบโดย อนิรุทธ วัณณรถ

นางแบบ คาร่า พลสิทธิ์

 รายชื่อเพลง 

 พสุธากัมปนาถ
 กรองทอง
 เสพสมบ่มิสม
 หญิงสาว
 อกหักเพราะรักแป๋ว
 ชมพูภูคา
 หมู
 อ้อยหวาน
 ฟัก
 หวานเย็น

 รายละเอียดเพลง 
กรองทอง เป็นเพลงที่แต่งขึ้นจากเรื่องจริง ที่มีอาจารย์สอนภาษาอังกฤษชื่อ กรองทอง มีความรักกับนักเรียนหนุ่มหน้าตาดี จนเป็นเรื่องที่รู้กันทั่วในโรงเรียนแห่งหนึ่ง
อ้อยหวาน หรือ "ปูน้อย" ที่เอ่ยถึงในเพลงนี้ แต่งให้แก่การเสียชีวิตไปของชายหนุ่มสติไม่สมประกอบคนหนึ่งที่มักป้วนเปี้ยนอยู่แถวจุฬาลงกรณ์
# โรงเรียนอาลาวียะห์วิทยา
โรงเรียนอาลาวียะห์วิทยา เป็นโรงเรียนเอกชนสอนศาสนาอิสลาม ตั้งอยู่ในจังหวัดยะลา

อาลาวียะห์วิทยา
# ไม่ต้องใส่ถุง
ไม่ต้องใส่ถุง เป็นอัลบั้มเต็มชุดสุดท้ายของ ซีเปีย หลังจากที่ห่างหายไปนานเนื่องจากสภาวะเศรษฐกิจฟองสบู่แตก ในการกลับมาครั้งนี้ทางวงได้ออกอัลบั้มกับค่ายอินดี้คาเฟ่ พร้อมกับเพลงฮิต "อยากอยู่กับเธอทั้งคืน" ที่ได้ พิจิกา จิตตะปุตตะ มาร่วมร้องด้วย จนภายหลังกลายมาเป็น ดูบาดู ในที่สุด

 ปก 
ปกเป็นรูปถุงยางอนามัยชนิดใบตองวางบนกระดาษทิชชู่เข้ากับเนื้อหาในเพลง "ไม่ต้องใส่ถุง" นับว่าเป็นปกที่สื่อตรงไปตรงมาเป็นอย่างมาก ซึ่งแอบล้อเลียนปก Made In Thailand ของ คาราบาว อีกด้วย

 รายชื่อเพลง 

 ไม่ต้องใส่ถุง
 ไข่หงส์
 เฮีย
 นม
 ประเทศเทย
 ไอ้หมีควาย
 ลูกเกด เฮเลน
 55
 อยากอยู่กับเธอทั้งคืน (Feat. พิจิกา จิตตะปุตตะ)

ม
ม